**SONETO**

**Soneto kay Rizal**

Namulat ka nang ginarote ang Gom-Bur-Za;

Kaya nabuo ang Kilusang Propaganda.

Sa salita’t sulat, giit mo ang reporma

Ngunit nagtengang-kawali lang ang España.

Gayunman, simulain mo ay ‘di natalo;

Hinangad mong katarungan at pagbabago,

Tinanganan, isinigaw ni Bonifacio:

Napuno ang salop, dibdib ng Pilipino.

Kami ngayong mga anak ng lalawigang

Parangal sa iyong dakila at pangalan;

Gagawin tuwina ang pinakamainam

Upang itanghal ka sa rurok ng pedestal.

Kung pinatay ka man ng punglo sa Luneta,

Nabuhay kang muli sa puso’t alaala.

**Para Sa Makatang Makabayan**

kung wika ang sandata at tugmaan ang digma

gawan ng sarswela ang aping magsasaka

ikuwento ang buhay ng nasa selda

at ipagbalagtasan ang tunay na paglaya

kung lapis ang sandata at nasa papel ang digma

sumulat ng tula para sa mga nawawala

gawan ng dalit ang pinatay na walang aba

at bumuo ng nobela tungkol sa pakikibaka

kaya't pulutin ang sandata at mamuno sa digmaan

pagka't tula mo'y di lang pang silid-aklatan

ang sinulat mo'y mumulat ng kaisipan

makata ng bayan, may lugar ka sa kilusan

ang obra mo ngayo'y di na lang pang libangan

makata ng bayan, ngayon ay lumalaban!

**ODA**

**Bayan Ko**

*ni Jose Corazon de Jesus*  
  
Ang bayan kong Pilipinas  
Lupain ng ginto’t bulakiak  
Pa-ibig ang sa kanyang palad,  
Nag-alay ng ganda’t dilag  
At sa kanyang yumi at ganda  
Dayuhan ay nangahalina  
Bayan ko binihag ka  
Nasadlak sa dusa  
Ibon mang may layang lumipad  
Kulungin mo at umiiyak  
Bayan pa kayang sakdal dilag,  
Ang di magnasang makaalpas,  
Pilipinas kong minumutya  
Pugad ng luha at dalita  
Aking adhika  
Makita kang sakdal laya.

**Manggagawa**ni Corazon de Jesus

Bawat palo ng martilyo sa bakal mong pinapanday  
Alipatong nagtilamsik, alitaptap sa karimlan  
Mga apoy ng pawis mong sa balak ay kumikinang,  
Tandang ikaw ang may gawa nitong buong Santinakpan.

Nang tipakin mo ang bato ay natayo ang katedral  
nang pukpukin mo ang tanso ay umugong ang batingaw,  
Nang lutuin mo ang pilak, ang salapi a lumitaw,  
Si puhunan ay gawa mo, kaya ngayon'y nagyayabang.

Kung may ilaw na kumisap ay ilaw ng iyong tadyang,  
Kung may gusaling naangat, tandang ikaw ang pumasan;  
Mula sa duyan ng bata ay kamau mo ang gumalaw,  
Hanggang hukay ay gawa mo ang krus na nakalagay.

Kaya ikaw ay marapat kailain at itanghal,  
Pagkat ikaw ang yumari nitong buong kabihasnan.....  
Bawat patak ng pawis mo'y yumayari ka ng dangal,  
dinadala mo ang lahi sa luklukan ng tagumpay.

Mabuhay ka nang buhay ng walang wakas,   
walang hanggan;  
At hihinto ang pag-ikot nitong mundo  
pag namatay.

**Elehiya**

**ELEHIYA KAY INAY**

Kung ang kamataya’y isang panibagong paglalakbay  aking Inay

Sa iyong pagtawid ala-ala nami’y baunin

Pagmamahal mo, pagkalinga,

mga pagtitiis at pagdurusa

Ngayo’y nakatakas ka na

Habang nakamasid ka sa ‘ming iyong naiwan

sa mga ibong nakasama mo,

sa mga talangka at sigay na  naging laruan mo

sa mga along kahabulan mo

at sa malawak na buhanginang naging palaruan mo

Nawa’y naalala mo ang mga ito sa paglisan mo

Mag-isang ninanamnam ang kalinga ng kalikasan

habang isang ala-ala na lamang ang yakap ng iyong ina

sa oyayi ng hangin, ipinaghele ka,

sapagkat ika’y maagang naulila

Lumaking salat sa pagmamahal sa magulang

Tanging kaibigan naging takbuhan

Inulila pa ng kapatid na turan

animo’y isang sadlak sa dusang nilalang

Pagkat ang isang kaibiga’y lumisan

Tuluyan nang humalik sa lupa

ang sarangolang dinagit ng hangin,

Tanging pumpon ng bulaklak

sa malamig na bato ang tangan mo

Nakaukit na ang pangalan mo

Ang naiwan sa ami’y mga ala-ala mo

Nang isang inang kasabay kong nangarap,

lumipad, kumalinga at sumalo sa aba ko.

Sa bawat ngiti ng mga munting anghel na kinalinga mo

isang munting kaluluwang pinanabikan mo

Konting sulyap lamang sana anak ko

Kahit ako’y malamig ng tila  yelo

Ngunit ito’y ipinagkait mo

Ngayon aking ina sa iyong paglalakbay

Baunin mo ang aming pagmamahal

Ihalik sa hangin aming mga pagmamahal

Ibulong sa Diyos na kami’y bantayan

Yakapin ng pagmamahal kahit sa panaginip lang

Nawa sa iyong pagtawid sa kabilang buhay

masilayan mo ang kaginhawahang

di natikman sa palad ko.

**Mirindal**  
Ika nga’y tumaba sa lamig at hirap,  
Nakaluklok sa ilalim ng pergolang karton at yerong bulok,  
Pinahinog ng mga tanghaling tapat,  
Pinag-uban ng walang patawad na alikabok,  
Ilan taon ko na siyang dinudungaw:  
Kapiling ang mga nilagang mane, papaya’t lakatang  
Di man makaakit sa maselang bangaw,  
Gaya niyang laging nasa kapanahunan.  
Iisang kimona ang bestido seremonyal  
Parang sultanang buong tikas na pinamamayanihan  
Ang lumalatag niyang katabaan.

**Balagtasan**

**Kung Kaya Ba o Hindi Kaya ng mga Pilipinong Magkaisa?**

Verna: (KAYA NA MAGKAISA– UNANG TINDIG)

Mahigit na pitong libo ang isla ng ating bansa

Bawat bayan mong puntahan, iba-iba yaong wika

Iba-iba ang ugali, kanya-kanyang paniwala

Ngunit tayo’y isang lahi na nilikha ni Bathala.

Dahil isang lahi tayo’y nakaukit sa isipan

At puso ng Pilipino ang diwa ng makabayan

Kaya pag may inaapi, kung may dapat ipaglaban

Handa tayong magkaisa, kapit-bisig, damay-damay!

Bakit tayong Pilipino taun-tao’y nagdiriwang

Niyang ating tinatawag na Araw ng Kasarinlan?

Ito kayang bansa natin ay malayang matuturan

Kung noo’y di nagkaisa yaong ating kababayan?

Noong tayo’y magkaisang ang diktador mapatalsik

Tayong mga Pilipino’y iginalang ng daigdig

Ang EDSA ay siyang saksi na di tayo palulupig

Kapag tayo’y nagkaisa ng damdamin, puso’t isip!

Noong tayo’y magkaisang ang diktador mapatalsik

Tayong mga Pilipino’y iginalang ng daigdig

Ang EDSA ay siyang saksi na di tayo palulupig

Kapag tayo’y nagkaisa ng damdamin, puso’t isip!

Yen-yen: (LAKANDIWA)  
Ang makatang nagpauna’y maliwanag na nagsaysay  
Anya’y kaya nating Pinoy magkaisa, magkatuwang  
Ang kanyang katunggali’y atin namang pakikinggan  
Tingnan natin kung talagang ang tuktok nga ay may laman!

Patrick: (HINDI KAYANG MAGKAISA– UNANG TINDIG)  
Kalaban ko’y para palang sugarol na betubeto  
Nakatikim lang manalo, umasa nang walang talo  
Hindi komo’t noong araw, nagbuklod ang Pilipino,  
Lagi na nga’t kahit saa’y magkasangga na nga tayo.  
‘Wag na tayong lumayo pa: marami d’yan na pamilya  
Ama’t ina, mga anak, may alitan tuwi-t’wina  
Kung pamilya na kay liit ay di na mga magkaisa  
Gaano pa tayong mga Pilipinong sangkaterba?  
Ang dakilang Panginoo’y labingdal’wa ang alagad  
Isipin mo, labingdal’wa – ang isa pa ay nag-Hudas  
Kung sila nga na kokonti, magkaisa ay kayhirap,  
Di lalo na tayong mga Pilipinong sangkatutak!

**Korido**

* [Ibong Adarna](http://tl.wikipedia.org/wiki/Ibong_Adarna)
* [Prinsipe Orentis](http://tl.wikipedia.org/w/index.php?title=Prinsipe_Orentis&action=edit&redlink=1) ni [José de la Cruz](http://tl.wikipedia.org/wiki/Huseng_Sisiw)
* [Rodrigo de Villa](http://tl.wikipedia.org/w/index.php?title=Rodrigo_de_Villa&action=edit&redlink=1) ni [José de la Cruz](http://tl.wikipedia.org/wiki/Huseng_Sisiw)
* [Doña Ines](http://tl.wikipedia.org/w/index.php?title=Do%C3%B1a_Ines&action=edit&redlink=1) ni [Ananias Zorilla](http://tl.wikipedia.org/w/index.php?title=Ananias_Zorilla&action=edit&redlink=1)
* [Don Juan Tiñoso](http://tl.wikipedia.org/w/index.php?title=Don_Juan_Ti%C3%B1oso&action=edit&redlink=1)
* [Ang Haring Patay](http://tl.wikipedia.org/w/index.php?title=Ang_Haring_Patay&action=edit&redlink=1)

**Karagatan**

Dalaga:  
“Ikaw nga ang unang napili ng Diyos  
Sumisid sa singsing na aking hinulog  
Subalit hindi upang siyang maging irog  
Kundi idaan lang muna sa pagsubok.”  
  
“Kaya’t sisirin mo ang tanong kong ito  
At singsing kong ito ay nang maangkin mo  
Sa singsing na linao at walang pabato  
Turan mong simula at ang dulot nito.”  
  
“Kaya’t sisirin mo ang tanong kong ito  
At singsing kong ito ay nang maangkin mo  
Sa singsing na linao at walang pabato  
Turan mong simula at ang dulot nito.”  
  
“Karagatang ito’y kahit na malalim  
Pangangahasan kong aking lulusungin  
Hustong bait ninyo ang titimbulanin  
Na inaasahang sasagip sa akin.”  
  
“Karagatan ito’y oo nga’t mababaw  
Mahirap lusungin nang hindi maalam  
Kaya kung sakaling ako’y masawi man  
Kamay mong isasagip yaong hinihintay.”

**Dalit**

* Nag-aral siyang pilit
* Nang karangala'y makamit.
* Buong buhay s'yang nagtiis.
* Makapagtapos ang nais.
* Ang pera niya'y tinipid,
* Sa guro ay di sumipsip.
* Markang mataas, nakamit:
* Tagumpay nga ang kapalit.

**Epiko**

* Biag Ni Lam-Ang
* Indarapatra at Sulayman
* Ang Ibalon
* Ang Darangan
* Ang Hudhod (ifugao)

**Korido**

* Ibong Adarna
* Prinsipe Orentis ni Jose Dela Cruz,
* Rodrigo de Villa ni Jose dela Cruz
* Doña Ines ni Ananias Zorilla
* Don Juan Tiñoso
* Ang Haring Patay

**Awit**

* Florante at Laura ni Francisco Balagtas
* Buhay ni Segismundo ni Eulogio Juan de Tandiona
* Doce Pares na kaharian ng Francia ni Jose Dela Cruz
* Salita at Buhay ni Mariang Alimango
* Prinsipe Igmidio at Prinsesa Clariana

**Pasyon**

* Pasiong Mahal ni Jesucristong Panginoon Natin
* La Pasion de Nuestro Jesucristo

Mor-moro o komedya

* La Guerra Civil de Granada
* Hernandez at Galinsandra Jose dela Cruz
* Reyna Encantada o Casamiento por Fuerza
* Rodrigo de Vivar

Sarswela

* La Venganza de Conde Rabdul ni Aurelio Tolentino

Balagtasan

* Hiling ng Magulang
* Pakialam sa Pag-big ng Anak